1.5.2014 Jurnalul Oficial al Uniunii Europene L 130/1 (Acte legislative) DIRECTIVE DIRECTIVA 2014/41/UE A PARLAMENTULUI EUROPEAN ŞI A CONSILIULUI din 3 aprilie 2014 privind ordinul european de anchetă în materie penală PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 82 alineatul (1) litera (a), având în vedere inițiativa Regatului Belgiei, a Republicii Bulgaria, a Republicii Estonia, a Regatului Spaniei, a Republicii Austria, a Republicii Slovenia şi a Regatului Suediei, după transmiterea proiectului de act legislativ către parlamentele naționale, hotărând în conformitate cu procedura legislativă ordinară ('), întrucât: (1) Uniunea Europeană şi-a stabilit obiectivul de a menține şi de a dezvolta un spațiu de libertate, securitate şi justiție. (2)  În temeiul articolului 82 alineatul (1) din Tratatul privind funcţionarea Uniunii Europene (TFUE), cooperarea judi- ciară în materie penală în cadrul Uniunii se bazează pe principiul recunoaşterii reciproce a hotărârilor judecăto- rești și a deciziilor judiciare, care este considerat, începând cu Consiliul European de la Tampere din 15-16 octom- brie 1999, ca fiind piatra de temelie a cooperării judiciare în materie penală în cadrul Uniunii. (3) Decizia-cadru 2003/577/JAl a Consiliului () a abordat necesitatea recunoaşterii reciproce imediate a ordinelor pentru a preveni distrugerea, transformarea, deplasarea, transferul sau înstrăinarea probelor. Cu toate acestea, deoarece instrumentul respectiv este limitat la faza de indisponibilizare, ordinul de înghețare trebuie să fie însoțit de o cerere separată de transfer al probelor către statul care emite ordinul (denumit în continuare „stat emitent”), în conformitate cu normele aplicabile asistenței reciproce în materie penală. Aceasta rezultă într-o procedură în două etape care îi afectează eficiența. În plus, acest regim coexistă cu instrumentele tradiționale de cooperare și, în consecinţă, este rar utilizat în practică de către autoritățile competente. (4) Decizia-cadru 2008/978/JAl a Consiliului (?) referitoare la mandatul european de obţinere a probelor (MEP) a fost adoptată pentru aplicarea principiului recunoaşterii reciproce în scopul obţinerii de obiecte, documente și date în vederea utilizării acestora în cadrul procedurilor în materie penală. Cu toate acestea, MEP se aplică doar probelor deja existente și, prin urmare, acoperă un spectru limitat de cooperare judiciară în materie penală cu privire la probe. Din cauza domeniului de aplicare limitat, autoritățile competente au fost libere să utilizeze fie noul regim, fie procedurile de asistență judiciară reciprocă, care rămân în orice caz aplicabile probelor care nu se încadrează în domeniul de aplicare al MEP. () Poziţia Parlamentului European din 27 februarie 2014 (nepublicată încă în Jurnalul Oficial) şi Decizia Consiliului din 14 martie 2014. (') Decizia-cadru 2003/577|JAl a Consiliului din 22 iulie 2003 privind executarea în Uniunea Europeană a ordinelor de înghețare a bunu- rilor sau a probelor O L 196, 2.8.2003, p. 45). () Decizia-cadru 2008/978/JAl a Consiliului din 18 decembrie 2008 privind mandatul european de obținere a probelor în scopul obţinerii de obiecte, documente şi date în vederea utilizării acestora în cadrul procedurilor în materie penală (JO L 350, 30.12.2008, p. 72).